לא תחמד בית עברך ולא תחמד אתת עברך עקלה עבדה ואמתה תורה וחמרה וכל דלעברך ויהי כד יעאלנך יהוה אלהך לארע כנענאה דאתה עלל לתמן למירתנה ותקים לך אבנים רברבן ותשיד יתון בשיוד ותכתב על אבניה ית כל מלי ארהותה הדה ויהי במעברכון ית ירדנה תקימון ית אבניה אלין דאנה מפקד יתכון יומן בהר גריזים ותבני תמן מדבח ליהוה אלהך מדבח אבנים לא תגיז עליהון ברזל אבנים שלמן תבנה ית מדבח יהוה אלהך ותסק עליו עלאן ליהוה אלהך ותדבח שלמים ותיכל תמן ותעדי לקדם יהוה אלהך טורה ההוא בעבר ירדנה בתר אורע מעול שמשה בארע כנענאה המיתב בבקעה מול גלגלה איצטר מישר חזוה קבל שכם